cyanic-selkie/wikianc huggingface dataset:
จักรวาลขยายดีซี
บลู บีเทิล (2023)
เจมส์ กันน์และปีเตอร์ ซาฟราน ซีอีโอร่วมของดีซีสตูดิโอส์กล่าวเมื่อเดือนมกราคม ค.ศ. 2023 ว่า บลู บีเทิล จะดำเนินเรื่องต่อจากเหตุการณ์ใน เดอะ แฟลช ซึ่งแฟรนไชส์จะถูก "รีเซ็ต" ทำให้ บลู บีเทิล "ตัดการเชื่อมโยงอย่างสิ้นเชิง (จากทุกสิ่งที่เคยมีมา) และสามารถเป็นส่วนหนึ่งของจักรวาลดีซีได้"
อควาแมน กับอาณาจักรสาบสูญ (2023)
เมื่อเดือนตุลาคม ค.ศ. 2018 เจมส์ วานได้กล่าวว่า อควาแมน เจ้าสมุทร ตั้งใจเปิดช่องทางให้มีภาคต่อ ในเดือนธันวาคม ด้วยยอดจองตั๋วล่วงหน้าที่สูงและการตอบรับที่ดีของ อควาแมน เจ้าสมุทร สร้างความเชื่อมั่นให้กับวอร์เนอร์บราเธอส์ที่จะเริ่มต้นพัฒนาภาคต่อ ในเดือนมกราคม ค.ศ. 2019 วอร์เนอร์บราเธอส์ ยืนยันการพัฒนาภาพยนตร์ อควาแมน 2 โดยตั้งใจให้วานกลับมาทำหน้าที่เป็นผู้กำกับเหมือนเดิม เจสัน โมโมอาจะมีบทบาทในการสร้างสรรค์ในภาคต่อมากขึ้น หลังเขียนเรื่องราวในขณะที่อยู่ในกองถ่ายทำของภาพยนตร์เรื่องแรก และนำเสนอโครงการให้กับวอร์เนอร์บราเธอส์ และร่วมเขียนบทร่างแรกของบทภาพยนตร์กับคู่เขียนบทของเขา  ในเดือนกุมภาพันธ์ ค.ศ. 2019 เดวิด ลีสลี จอห์นสัน-แม็คโกล์ดริก เซ็นสัญญาทำหน้าที่เป็นผู้เขียนบท จอห์นสัน-แม็คโกล์ดริกร่วมเขียนบทกับเจมส์ วาน จนเสร็จสมบูรณ์ ในเดือนมีนาคม ซาฟรานกล่าวว่าภาพยนตร์จะสำรวจเจ็ดอาณาจักรอื่น ๆ ในแอตแลนติส แพทริต วิลสันและยาห์ย่า อับดุล-มาทีน ที่ 2 จะกลับมารับบทเดิมเป็น ออร์ม มาริอุส / โอเชียนมาสเตอร์และเดวิด เคน / แบล็คแมนตา ตามลำดับ ในเดือนมิถุนายน ค.ศ. 2021 ชื่ออย่างเป็นทางการของภาพยนตร์คือ อควาแมน กับอาณาจักรสาบสูญ (Aquaman and the Lost Kingdom) การถ่ายทำเริ่มต้นเมื่อวันที่ 28 มิถุนายน ค.ศ. 2021 แล้วสิ้นสุดเมื่อวันที่ 9 ธันวาคม ค.ศ. 2021 กำหนดฉายในวันที่ 20 ธันวาคม ค.ศ. 2023
ละครโทรทัศน์
บริการสตรีมมิงใหม่ชื่อว่า เอชบีโอแม็กซ์ เปิดตัวด้วยความร่วมมือระหว่าง วอร์เนอร์มีเดีย, ดีซีฟิล์มส์และเดอะซีดับเบิลยู เมื่อวันที่ 27 พฤษภาคม ค.ศ. 2020 ในเดือนธันวาคม ประธานดีซีฟิล์มส์ วอลเทอร์ ฮามาดะ กล่าวว่า ดีซีฟิล์มส์สนใจสร้างละครชุดแยกสำหรับภาพยนตร์ทุกเรื่องที่อยู่จักรวาลขยายดีซีลงเอชบีโอแม็กซ์
พีซเมกเกอร์
คริสโตเฟอร์ สมิท / พีซเมกเกอร์ สมาชิก ทาสก์ฟอร์ซเอกซ์ ถูกส่งตัวไปปฏิบัติภารกิจลับ เพื่อตามหา "ผีเสื้อ" สิ่งมีชีวิตคล้ายแมลงกาฝากที่บุกรุกและครอบงำเผ่าพันธุ์มนุษย์
เมื่อเดือนกันยายน ค.ศ. 2020 ละครชุดแยกจากภาพยนตร์ เดอะ ซุยไซด์ สควอด (2021) ที่เกี่ยวกับตัวละคร พีซเมกเกอร์ กำลังพัฒนาสำหรับออกอากาศใน เอชบีโอแม็กซ์ จำนวนแปดตอน เจมส์ กันน์ ทำหน้าที่เป็นผู้อำนวยการสร้างฝ่ายบริหารร่วมกับ ปีเตอร์ ซาฟราน นอกจากนี้ กันน์ยังเขียนบทและกำกับละครชุดอยู่หลายตอน ละครชุดแสดงนำโดย จอห์น ซีนา, สตีฟ เอจีและเจนนิเฟอร์ ฮอลแลนด์ ซึ่งกลับมารับบทเดิมจากในภาพยนตร์ ได้แก่ พีซเมกเกอร์, จอห์น อีโคโนมอสและเอมิเลีย ฮาร์คอร์ต ตามลำดับ  ร่วมกับ แดเนียล บรูกส์ เป็น ลีโอตา อะเดบาโย รอเบิร์ต แพทริก เป็น ออกกี สมิธ และ เฟรดดี สตรอมา เป็น เอเดรียน เชส / เดอะวิจิแลนตี การถ่ายเริ่มต้นในเดือนมกราคม ค.ศ. 2021 ที่ แวนคูเวอร์, แคนาดา และสิ้นสุดในเดือนกรกฎาคมปีเดียวกัน พีซเมกเกอร์ สามตอนแรกออกอากาศเมื่อวันที่ 13 มกราคม ค.ศ. 2022 และออกอากาศตอนที่เหลือเป็นรายสัปดาห์จนถึงวันที่ 17 กุมภาพันธ์ ค.ศ. 2022 เมื่อเดือนกุมภาพันธ์ ค.ศ. 2022 ละครชุดได้รับการต่ออายุเป็นปีที่สองโดยกันน์จะเขียนบทและกำกับทุกตอน
โครงการที่ถูกยกเลิกและทำใหม่
ในช่วงหลายปีที่ผ่านมา หลายโครงการที่เคยเป็นส่วนหนึ่งของจักรวาลขยายดีซี ได้ถูกย้ายไปสู่ความต่อเนื่องที่แตกต่างกัน, ถูกยกเลิกโดยสิ้นเชิงหรือไม่ได้ฉาย หลังจากการสิ้นสุดของจักรวาลขยายดีซีและรีบูตเข้าสู่จักรวาลดีซี โครงการต่าง ๆ ที่อยู่ในระหว่างการพัฒนาได้ถูกระงับ แม้ว่าอาจถูกนำไปใช้ใหม่เพื่อความต่อเนื่องใหม่:
บิ๊กฟุต
บิ๊กฟุต (Bigfoot) หรือ แซสแควตช์ (Sasquatch) หรือชื่อที่แปลตรงตัวว่า "ไอ้ตีนโต" เป็นสิ่งมีชีวิตลึกลับที่เชื่อว่ามีรูปร่างคล้ายมนุษย์หรือเอป แต่มีขนดก พบในสหรัฐอเมริกาและแคนาดาในทวีปอเมริกาเหนือ โดยชื่อที่เรียกมีที่จากรอยเท้าที่มีลักษณะคล้ายมนุษย์แต่ใหญ่โตกว่ามาก ส่วนใหญ่บรรยายว่ามีความสูงถึง 8 ฟุต หรือ 9 ฟุต น้ำหนักอาจถึง 800 ปอนด์ มีขนดกปกคลุมทั่วตัวสีเข้ม มีแขนยาว ไร้คอ และใบหน้าเหมือนมนุษย์ มีตาแหลมคม มีพละกำลังมหาศาลสามารถทุ่มก้อนหินขนาดเท่าลูกบาสเก็ตบอลไปไกลได้อย่างสบาย และมีสัตว์ลักษณะคล้ายเคียงกันที่พบในภูมิภาคอื่นของโลก เช่น ที่เทือกเขาหิมาลัยในเนปาล เรียกเป็นภาษาพื้นเมืองว่า "เยติ" (เนปาล: यती; Yeti) หรือ มนุษย์หิมะ  ที่ออสเตรเลียเรียกว่า "ยาวี" (Yowie) เป็นต้น
โดยบิ๊กฟุตยังมีชื่อเรียกอื่น ๆ ต่างกันไปตามแต่ละชนเผ่าของอินเดียนแดง ซึ่งเป็นกลุ่มปฐมชาติของทวีปอเมริกาเหนือ เช่น "มายาเด็กเท็ก" ที่แปลได้ว่า "มนุษย์ขนดก" หรือ "มนุษย์กิ่งไม้", "หญิงตะกร้า" หรือ "ยายาริ" และคำว่า "แซสแควตช์" ตั้งขึ้นมาเมื่อปี ค.ศ. 1920 โดยเป็นชื่อที่ใช้เรียกกันในแคนาดา โดย เจ. ดับเบิลยู. เบิร์นส์ ครูในโรงเรียนที่บริติชโคลัมเบีย เมื่อเขาได้รวบรวมคำบอกเล่าจากอินเดียนแดงหลายคน จากหลายเผ่า ถึงสัตว์ตัวสูงรูปร่างเหมือนมนุษย์ที่ว่ากันว่าอยู่ในป่า ในชื่อที่ต่างกัน ซึ่งเขาได้รวบรวมมาและตั้งชื่อโดยผสมจากชื่อต่าง ๆ ออกเป็นคำได้ว่า แซสแควตช์
การพบเห็นและความเชื่อ
บิ๊กฟุตเป็นที่รู้จักอย่างกว้างขวางเป็นครั้งแรก เกิดขึ้นเมื่อปี ค.ศ. 1811 ในประเทศแคนาดา โดย เดวิด ทอมป์สัน นักสำรวจ ระหว่างค้นหาทางน้ำระหว่างอ่าวฮัดสันจนถึงแม่น้ำโคลัมเบีย ซึ่งเรื่องนี้นับว่าเป็นครั้งแรกที่เป็นจุดเริ่มต้นของเรื่องราวเกี่ยวกับบิ๊กฟุต ทอมป์สันบันทึกว่า 7 มกราคม เราเริ่มเดินทางของเราต่อในตอนบ่าย และเราเจอร่องรอยของสัตว์ขนาดใหญ่ เป็นรอยเท้าที่กดบนพื้นหิมะลึกลงไปถึง 6 นิ้ว เขาวัดรอยเท้าขนาดใหญ่ที่มีทั้งหมด 4 นิ้ว และแต่นิ้วยาว 4 นิ้ว มีรอยเล็บสั้น ๆ ส่วนปลายของเท้าจมกว่านิ้วเท้า 3 นิ้ว ส่วนส้นของรอยเท้าไม่ชัดนัก ความยาว 14 นิ้ว คูณ 8 นิ้ว ตามกว้าง อินเดียนแดงผู้ติดตามเขาคิดว่าเป็นสัตว์เลี้ยงลูกด้วยนมบางอย่าง ส่วนทอมป์สันคิดว่าเป็นหมีกริซลีย์ตัวใหญ่ แต่ส่วนปลายของเท้าที่ใหญ่ไม่ใช่ของหมีเลย
เรื่องราวของบิ๊กฟุตที่โด่งดังและเหลือเชื่อที่สุด เกิดขึ้นในปี ค.ศ. 1924 โดย อัลเบิร์ต ออสแมน นักกิจกรรมชาวแคนาดา ในวัยหนุ่มเขาอ้างว่าขณะออกสำรวจป่าบริติชโคลัมเบียเพียงลำพังคนเดียว จนถึงวันที่ 6–7 เขารู้สึกว่าถูกอะไรบางอย่างติดตามและรังควานอย่างนั้นมา 3–4 คืนติดต่อกันแล้ว ทีแรกเขาคิดว่าเป็นเม่นหรือสัตว์อะไรบางอย่าง แต่เห็นชัดว่าไม่ใช่ จนกระทั่งคืนหนึ่งขณะนอนหลับ เขาก็ถูกบิ๊กฟุตตัวหนึ่งอุ้มตัวเขามาขณะที่นอนอยู่ในถุงนอน ที่ภายในบรรจุเสบียงอาหารไว้อยู่รวมถึงปืนไรเฟิลด้วย ออสแมนประมาณว่าบิ๊กฟุตอุ้มเขาไว้นานถึง 3–4 ชั่วโมง จนกระทั่งมันปล่อยเขาลงในที่ ๆ มันอยู่ซึ่งเป็นหุบเขา จนกระทั่งเขาตื่นขึ้นมาในเวลาที่คาดว่าเลย 04:00 น. มาเล็กน้อย เขาพบว่าตัวเองอยู่ในที่ ๆ มืดมาก แต่รอบตัวเขามีเสียงเหมือนพูดคุยเต็มไปหมด จนกระทั่งถึงเช้าเขาจึงได้เห็นภาพที่ชัดขึ้นว่ามันเป็นสัตว์ประหลาดตัวใหญ่รูปร่างคล้ายมนุษย์ที่มีขนดกปกคลุมทั้งตัว เนื้อตัวล่อนจ้อน อาศัยอยู่กันเป็นครอบครัว ตัวที่อุ้มเขามาเป็นบิ๊กฟุตตัวผู้ที่เป็นพ่อ มีบิ๊กฟุตตัวเมียที่เป็นแม่ และบิ๊กฟุตขนาดเล็กที่เป็นลูก ๆ อีก 2 ตัว ออสแมนเล่าว่าสัตว์เหล่านี้ไม่ได้ท่าทีกลัวเขาหรือคุกคามเขาเลย และมันคงมีเหตุผลที่อุ้มตัวเขามาคงเป็นเพราะได้กลิ่นอาหารและกาแฟสำเร็จรูปที่เขาติดมาเป็นเสบียงด้วย แต่เขาก็ไม่อาจหนีไปไหนได้  และจากที่มีอาหารเพียงพอ ออสแมนต้มน้ำเพื่อจะชงกาแฟดื่มและเปิดกล่องยานัตถุ์ออกมา บิ๊กฟุตซึ่งนั่งอยู่ห่างจากตัวเขาประมาณ 10 ฟุต ก็ยื่นมือออกมาหยิบและเททั้งหมดรวมกันและกลืนเข้าปาก และมันก็คว้ากาแฟของเขาไปดื่มจนหมดกระป๋อง ซึ่งจากผลลัพธ์ของยานัตถุ์และกาแฟ ทำให้บิ๊กฟุตตัวนั้นรีบวิ่งไปหาน้ำดื่มเพื่อดับรสชาติในปาก จังหวะนี้ออสแมนจึงหลบหนีออกมาได้ ซึ่งออสแมนได้ยืนยันเหตุการณ์นี้อีกครั้งด้วยการบันทึกเป็นคำบอกเล่าด้วยเทปบันทึกเสียงในปี ค.ศ. 1966
ส่วนหลักฐานแรกสุดและเก่าแก่สุดที่บ่งบอกถึงการมีอยู่ของบิ๊กฟุต คือ ภาพเขียนสีบนผนังถ้ำของอินเดียนแดง ในเขตสงวนอินเดียนแดง ที่อยู่ห่างไปทางตอนเหนือของลอสแอนเจลิสเพียงแค่ไม่กี่ชั่วโมง อายุก่อนการมาถึงทวีปอเมริกาเหนือของชาวยุโรปราว 500 ปี เป็นภาพของบิ๊กฟุตตัวผู้สูง 8 ฟุต และตัวเมียที่มีบิ๊กฟุตตัวเล็กที่เหมือนกับเป็นตัวลูกสูง 4 ฟุต อยู่ด้านข้างด้วย ซึ่งภาพนี้ผู้เชี่ยวชาญเชื่อว่า เป็นสัตว์ที่ผู้วาดได้พบเห็นและมีตัวตนอยู่จริง ไม่ใช่เป็นสัตว์ในจินตนาการ และภาพยังบอกถึงสัดส่วนความสูงของแต่ละตัวด้วย
ความเชื่อเรื่องบิ๊กฟุตของอินเดียนแดงแต่ละชนเผ่าก็แตกต่างกันออกไป เช่น เชื่อว่าเป็นจิตวิญญาณผู้พิทักษ์ป่าและชาวอเมริกันพื้นเมือง หรือเชื่อว่าบิ๊กฟุตเป็นสัตว์ดุร้าย เมื่อเผชิญหน้าห้ามจ้องตาเพราะถือเป็นการท้าทาย เพราะบิ๊กฟุตอาจฆ่าผู้ที่จ้องตามันถึงตาย หรือเชื่อว่าบิ๊กฟุตเป็นสัตว์ดุร้าย จะออกสะพายตะกร้าหวายไว้ที่หลัง จับเด็ก ๆ ที่ออกมาเล่นไกลพ่อแม่ใส่ลงตะกร้าไปเป็นอาหารเย็นของตน และมีเรื่องเล่าบอกต่อกันมาว่าบิ๊กฟุตแท้จริงแล้วไม่ใช่สัตว์ แต่เป็นมนุษย์โบราณที่เลือกจะไม่อยู่ร่วมกับมนุษย์ยุคปัจจุบัน เพราะสิ่งที่มนุษย์ยุคปัจจุบันได้ทำเอาไว้ เป็นต้น อินเดียนแดงเผ่าอาปาเช่ ที่อาศัยอยู่ทางตอนเหนือของรัฐอริโซน่า ก็มีคำสอนบอกต่อกันว่า หากเดินเข้าไปในป่าตอนกลางคืน ให้เคาะหินหรือเคาะไม้หรือผิวปาก เพราะมนุษย์ขนดกก็จะทำเหมือนกัน เป็นการแสดงให้ทราบถึงตำแหน่งที่อยู่ของตน ซึ่งเชื่อกันว่าบิ๊กฟุตสื่อสารกันด้วยวิธีการเช่นนี้ อันเป็นวิธีการสื่อสารเดียวกันกับลิงใหญ่หรือเอปชนิดอื่น ๆ ด้วย
โดยรายงานการพบเห็นบิ๊กฟุตมากที่สุดเกิดขึ้นที่บริเวณคาบสมุทรโอลิมปิก รัฐวอชิงตัน และในเดือนกุมภาพันธ์ ค.ศ. 2012 มีผู้ค้นพบรอยเท้าของบิ๊กฟุตที่ริมทะเลสาบแห่งหนึ่ง ที่เมืองลอนดอน รัฐโอไฮโอ จำนวนมากถึง 122 รอย นับว่ามากที่สุดเท่าที่มีการบันทึกมา ซึ่งรอยเหล่านี้ได้ถูกหล่อปูนปลาสเตอร์ไว้
ภาพเคลื่อนไหว
หลักฐานการพบบิ๊กฟุตครั้งสำคัญถูกบันทึกไว้ได้ในปี ค.ศ. 1967 โดยนักล่าบิ๊กฟุต 2 คน คือ โรเจอร์ แพตเตอร์สัน และ บ็อบ กิมลิน ได้ใช้กล้องวิดีโอขนาด 16 มิลลิเมตร บันทึกภาพสัตว์ขนาดใหญ่ตัวหนึ่งร่างกายคล้ายมนุษย์ตัวหนึ่งกำลังเดินผ่านทุ่งโล่งใกล้บลัฟฟ์ครีก ทางตอนเหนือของแคนาดา ไม่มีการพิสูจน์ว่าภาพวิดีโอดังกล่าวเป็นภาพจริงหรือไม่ คนที่ได้ดูภาพส่วนใหญ่ก็ยังคงเคลือบแคลงอยู่ว่าทั้งภาพที่บันทึกได้นั้นเป็นของจริงหรือไม่ ซึ่งก็มีทั้งผู้ที่เชื่อและไม่เชื่อ เช่นเดียวกับภาพถ่ายต่าง ๆ ของบิ๊กฟุตที่มีผู้บันทึกไว้ในภายหลังมากมายนั่นเอง แต่กระนั้นหลายฝ่ายก็ยอมรับว่าท่าทางการเดินของสัตว์ตัวนี้เหมือนมนุษย์มากทีเดียว
ลักษณะของบิ๊กฟุตที่รวบรวมได้จากผู้ที่อ้างว่าพบเห็น สรุปได้ว่ามีรูปร่างคล้ายกอริลลา มีส่วนสูงได้ประมาณ 9 ฟุต หนักราว 600–900 ปอนด์ ลักษณะคล้ายมนุษย์แต่มีขนดกดำ ยาวปกคลุมทั้งตัวยกเว้นอุ้งมือและมีขนที่เท้าเงาเป็นมัน
หลักฐานเกี่ยวกับบิ๊กฟุตที่ดูน่าเชื่อถือน่าคงจะเป็นรอยเท้าที่พบมากกว่าหลักฐานอื่น ส่วนใหญ่จะมีขนาดยาว 16–18 นิ้ว กว้าง 7 นิ้ว ไม่มีส่วนโค้งที่อุ้งเท้า ส่วนส้นเท้า แบ่งเป็นลูกกลม ๆ 2 ลูก คาดว่าเกิดจากการปรับตัวเพื่อรองรับน้ำหนักตัวที่มาก
บิ๊กฟุตได้รับความสนใจมากถึงขนาดมีการตั้งหน่วยงานวิจัยและศึกษาขึ้นหลายแห่งเพื่อทำการศึกษาค้นคว้าให้ลึกซึ้งยิ่งขึ้น เช่น The Bigfoot Field Researchers Organization (BFRO) มีการนำกล้องวิดีโอไปแอบบันทึกภาพบิ๊กฟุตในสถานที่ต่าง ๆ ที่อ้างว่าเคยมีการพบ เห็น ด้วยหวังว่าจะมีโอกาสได้หลักฐานที่น่าเชื่อถืออย่างชัดเจนหากเกิดบังเอิญจับภาพได้
ในปี ค.ศ. 1997 ได้มีผู้ถ่ายภาพวิดีโอของสิ่งที่เชื่อว่าเป็นลูกบิ๊กฟุตขณะกำลังห้อยโหนต้นไม้ไว้ได้ ที่ป่าแห่งหนึ่ง ในรัฐนิวยอร์ก แต่เห็นเป็นเพียงเงาดำ ๆ โดดจากบ่าของสิ่งที่ใหญ่กว่า ภาพนี้ เจน กูดดอลล์ นักวานรวิทยาที่มีชื่อเสียงได้ดูแล้วลงความเห็นว่า นี่ไม่ใช่ชิมแปนซี
ในตอนเหนือของรัฐอริโซน่า มีกล้องวงจรปิดที่ติดตั้งไว้ในป่าได้บันทึกภาพของบิ๊กฟุตได้อย่างไม่เจตนา โดยบิ๊กฟุตเปิดฝากล่องใส่น้ำอัดลม หยิบน้ำอัดลมกระป๋องออกมาแล้วปิดฝา แต่คุณภาพของเทปชุดนี้ค่อนข้างพร่ามัว มองไม่ชัด เชื่อว่าเป็นบิ๊กฟุตที่อยู่ในช่วงวัยรุ่นหรือยังไม่โตเต็มวัย
เรื่องหลอกลวง
มีผู้มากมายเชื่อว่า แท้จริงแล้วเรื่องบิ๊กฟุตเป็นเพียงแค่เรื่องหลอกหลวงหรือแหกตา โดยใช้คนใส่ชุดหมีหรือกอริลลา เดินผ่านไปมาเพื่อบันทึกภาพหลอกลวงมากกว่า กระนั้น ในกลางปี ค.ศ. 2008 ก็มีหนุ่มวัยรุ่นชาวอเมริกัน 2 คน อ้างว่าขณะที่พวกเขากำลังเดินป่า ก็พบกับศพของบิ๊กฟุตตัวหนึ่งโดยบังเอิญ ในป่าทางตอนเหนือของรัฐจอร์เจีย ในเดือนมิถุนายน โดยบิ๊กฟุตตัวนี้ มีความสูง 7 ฟุต 7 นิ้ว หรือราว ๆ 230 เซนติเมตร หนัก 225 กิโลกรัม และพวกเขาได้อ้างว่านำผลตรวจดีเอ็นเอเนื้อเยื่อของศพที่ทำการตรวจโดย เคิร์ต เนลสัน นักชีววิทยาแห่งมหาวิทยาลัยมินนิโซตา ยืนยันด้วยว่า เป็นบิ๊กฟุตจริง ๆ
ซึ่งเรื่องนี้ต่อมาได้ถูกพิสูจน์แล้วว่าเป็นเรื่องหลอกลวงกัน
ในวัฒนธรรมร่วมสมัย
และถูกอ้างอิงถึงในสารคดีของดิสคัฟเวอรีแชนแนล ในชุด Lost Tapes (นำมาออกอากาศในประเทศไทยช่วงกลางปี ค.ศ. 2009) ซึ่งเป็นสารคดีเกี่ยวเรื่องราวของสัตว์ประหลาดที่โจมตีใส่มนุษย์ชนิดต่าง ๆ ในส่วนของบิ๊กฟุตมีชื่อตอนว่า Big Foot
อีกทั้งทางช่องแอนิมอลแพลนเน็ต ยังมีสารคดีชุด Finding Bigfoot ซึ่งเป็นรายการเกี่ยวกับกลุ่มนักวิทยาศาสตร์ภาคสนาม 4 คน เดินทางไปตามสถานที่ต่าง ๆ ทั้งในสหรัฐอเมริกาและทั่วโลกเพื่อตามพิสูจน์การมีอยู่จริงของบิ๊กฟุต ออกอากาศตั้งแต่ปี ค.ศ. 2011–ปัจจุบัน
เจือทอง อุรัสยะนันทน์
ประวัติ
ท่านผู้หญิงเจือทอง อุรัสยะนันทน์ เป็นบุตรีของนายเท้ง-นางจู กรีทอง คหบดีชาว จังหวัดสมุทรสาคร เป็นพี่คนโต ในจำนวนพี่น้อง 6 คน เกิดเมื่อวันที่ 2 พฤศจิกายน 2463 ณ บ้านเลขที่ 114 ตำบลท่าฉลอม อำเภอเมือง จังหวัดสมุทรสาคร เริ่มการศึกษาชั้น ประถม ที่โรงเรียนสาครวิทยา ชั้นมัธยมต้นที่โรงเรียนสวนสุนันทาวิทยาลัยจนสำเร็จ ประโยคครู ประถมสามัญ จึงได้เข้ารับราชการเป้นครูในกรมสามัญศึกษา และออกไปเป็นครูที่โรงเรียนเดชะปัตตนยานุกูล ซึ่งเป็นโรงเรียนสตรีประจำจังหวัดปัตตานี
ต้นปีการศึกษา พ.ศ. 2487 ท่านผู้หญิงเจือทอง ได้ลาออกจากราชการเพื่อสมรสกับนายจาด อุรัสยะนันทน์(2457-2549...92 ปี)นายอำเภอไชยา จังหวัดสุราษฎร์ธานี และย้ายติดตาม สามีซึ่งไปรับราชการ ในหลายจังหวัด เช่นในการดำรงตำแหน่งนายอำเภอทุ่งสง จังหวัดนครศรีธรรมราช ปลัด จังหวัดปัตตานี ผู้ว่าราชการจังหวัดเพชรบุรี และผู้ว่าราชการจังหวัดฉะเชิงเทรา เป็นต้น ระหว่างนี้ท่านผู้หญิงเจือทองได้ออกปฏิบัติงานในฐานะภรรยานักปกครอง นำหน่วยออก เยี่ยมเยียนช่วยเหลือราษฎร์อยู่เป็นประจำ ทั้งในยามปกติและสาธารณะภัย ยิ่งเมื่อดำรงตำแหน่งนายกเหล่ากาชาดจังหวัด และนายกสมาคมส่งเสริมวัฒนธรรมหญิงประจำจังหวัด ก็ยิ่งได้ปฏิบัติหน้าที่อย่างกว้างขวางยิ่งขึ้น ท่านได้จัดงานเผยแพร่กิจกรรมและ อนุรักษ์วัฒธรรมของท้องถิ่นและจัดงานประจำปีเพื่อหารายได้สะสมไว้ช่วยเหลือราษฎร์ที่ประสบภัยต่าง ๆ โดยเฉพาะอย่างยิ่ง ในขณะที่ดำรงตำแหน่งนายกเหล่ากาชาดจังหวัดฉะเชิงเทรา จนได้รับการยกย่องจากสภากาชาดไทย ว่าเป็นเหล่ากาชาดที่มีรายได้สะสมไว้ช่วยเหลือประชาชนสูงกว่า เหล่ากาชาดใด ๆ รวมทั้งยังดำเนินกิจการ ของกาชาด ได้ครบ ถ้วนและสม่ำเสมออีกด้วย
ปลายปี พ.ศ. 2514 ท่านผู้หญิงเจือทอง เริ่มป่วยจากการเต้นของหัวใจผิดจังหวะ ก่อให้เกิด การอุดตันของเส้นโลหิต จึงเข้ารับการรักษาที่โรงพยาบาลบำรุงราษฎร์ โดยเป็น คนไข้ใน พระบรมราชานุเคราะห์ และได้กลับมาพักผ่อนที่บ้านโดยไม่ได้ออกไปไหน ด้วยปัญหาสุขภาพไม่แข็งแรง แต่ก็พอเดินเหินและช่วยตัวเองทุกอย่างอยู่ในบ้านได้อย่างดี จนถึงวันที่ 11 ตุลาคม 2542 ท่านมีอาการปวดศีรษะ และบ่นว่าร้อน บุตรจึงพาส่งโรงพยาบาล จวบจนวาระสุดท้าย ท่านได้ถึงอนิจกรรมด้วยเส้นโลหิตในสมองแตก เมื่อวันที่อาทิตย์ ที 17 ตุลาคม 2542 รวมอายุท่านได้ 79 ปี
การถวายงานรับใช้ใต้เบื้องพระยุคลบาท
ท่านผู้หญิงเจือทองมีความจงรักภักดีต่อพระราชวงศ์จักรีอย่างสูงสุด เมื่อท่านดำรง ตำแหน่ง นายกเหล่ากาชาดจังหวัดเพชรบุรี ท่านภูมิใจที่ได้มี โอกาสรับเสด็จพระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินีนาถ และพระบรมวงศานุวงศ์ ที่เสด็จแปร พระราชฐานไปประทับแรมที่วังไกลกังวลหัวหิน อยู่เป็นระยะเวลานาน เพราะสามีของ ท่านดำรงตำแหน่งผู้ว่าราชการจังหวัดเพชรบุรีถึง 11 ปี เนื่องจากท่าน ผู้หญิงเจือทอง เป็น ผู้มีฝีมือทางการประกอบอาหารทั้งคาว และหวาน ท่านจึงประกอบเครื่องเสวยต่าง ๆ ส่งไป ทูลเกล้า ฯ ถวายเป็นประจำ ส่วนประกอบของเครื่องเสวยนั้น ท่านจะตระเตรียม ด้วยตน เองขั้นตอน ไม่ยอมให้บริวารเข้ามาช่วย ท่านระมัดระวังเรื่องความสะอาดอย่างยิ่งยวด เพราะสิ่งที่จะทูลเกล้า ฯ ถวายจะต้องเป็นสิ่งที่ดีที่สุดเสมอ
วันสำคัญของพระบรมวงศ์ เช่น วันพระราชสมภพ ท่านจะไปลงนามถวายพระพร และทำ บุญถวายเป็นพระราชกุศล ท่านมีความสุขที่จะได้ติดตามข่าว ในพระราชสำนัก และรับ ฟังข่าวคราวของพระบรมวงศานุวงศ์ ท่านภูมิใจที่ทายาทของท่านได้รับราชการ และได้ ปฏิบัติงานถวายใต้เบื้องพระยุคลบาท ซึ่งจะอบรมบุตรหลานของท่านเสมอ ให้ตระหนักถึงความสำคัญของสถาบันพระมหากษัตริย์ และเทิดทูนสถาบันนี้ไว้เหนือสิ่งอื่นใด
ท่านผู้หญิงเจือทอง เป็นภริยาผู้ว่าราชการจังหวัดคนแรกที่ได้รับพระราชทายตราจุลจอมเกล้าในขณะที่สามียังดำรงตำแหน่งผู้ว่าราชการจังหวัด และยิ่งกว่านั้นคือสตรี ทั่วไปที่ได้รับพระราชทานเครื่องราชอิสริยาภรณ์จุลจอมเกล้าครั้งแรก มักจะได้รับพระราชทาน ชั้นที่ 4 คือจตุตถจุลจอมเกล้า แต่ท่านได้รับพระราชทานครั้งแรกก็เป็นตราชั้นที่ 3 คือ ตติยจุลจอมเกล้า ซึ่งนับเป็นเกียรติประวัตอันงาม ยังความภาคภูใจ ความปลาบปลื้ม และความซาบซึ้ง ในพระมหา กรุณาธิคุณ แก่ท่าน ผู้ หญิงเจือทองอยู่ตลอดเวลา ต่อมาสามีของท่าน ได้ย้ายมาดำรงตำแหน่งรองปลัด กระทรวงมหาดไทย จนเกษียณอายุราชการ เมื่อวันที่ 1 ตุลาคม 2518 และได้รับพระราชทาน พระ มหากรุณาธิคุณจากพระบาทสมเด็จพระเจ้าอยู่หัว โปรดเกล้า ฯ ให้ดำรงตำแหน่งเลขาธิการมูลนิธิราชประชานุเคราะห์ และนายกมูลนิธิราชประชานุเคราะห์ตามลำดับ ท่านผู้หญิงเจือทองก็ได้เปลี่ยนวิถีชีวิตจากภริยานักปกครองมาทำงานถวายใต้เบื้องพระยุคลบาท เช่นเดียวกัน โดยท่านได้อาสาเยี่ยมคน ไข้ในพระบรมราชนุเคราะห์ และเป็นอาสาสมัครปฏิบัติงานประจำอยู่ที่ศาลาเทวานุกูล สวนจิตรลดาโดยตลอด
ครอบครัว
ท่านผู้หญิงเจือทอง อุรัสยะนันทน์ สมรสกับนายจาด อุรัสยะนันทน์ อดีตรองปลัดกระทรวงมหาดไทย, อดีตเลขาธิการมูลนิธิราชประชานุเคราะห์ และอดีตนายกมูลนิธิราชประชานุเคราะห์ มีบุตร-ธิดา รวม 4 คน คือ
เครื่องราชอิสริยาภรณ์
ท่านผู้หญิงเจือทองได้รับพระราชทานเครื่องราชอิสริยาภรณ์ ดังนี้
เสือโคร่งอินโดจีน
เสือโคร่งอินโดจีน (Indochinese tiger, Corbett's tiger) เสือโคร่งชนิดย่อยชนิดหนึ่ง มีชื่อวิทยาศาสตร์ว่า Panthera tigris corbetti อยู่ในวงศ์เสือและสิงโต (Felidae) รูปร่างเหมือนเสือโคร่งทั่วไป  แต่มีลายเส้นที่เล็กกว่าเสือโคร่งเบงกอล (P. t. tigris) และขนาดลำตัวก็เล็กกว่า  โดยตัวผู้มีความยาวจากหัวถึงหางประมาณ 2.7 เมตร หนักประมาณ 180 กิโลกรัม ตัวเมีย ยาวประมาณ 2.4 เมตร  หนักประมาณ 115 กิโลกรัม มีการกระจายพันธุ์ในประเทศไทย, ลาว, กัมพูชา, เวียดนาม, พม่า และมาเลเซีย
โดยถูกอนุกรมวิธานแยกออกมาจากเสือโคร่งเบงกอลในปี พ.ศ. 2511 โดยเฉพาะที่พม่าจะมีเสือโคร่งทั้ง 2 สายพันธุ์นี้ โดยแบ่งตามภูมิศาสตร์โดยถือเอาแม่น้ำอิรวดีเป็นเกณฑ์ คือ เสือโคร่งสายพันธุ์เบงกอลจะอาศัยอยู่ทางฝั่งตะวันตกของแม่น้ำอิรวดี ส่วนเสือโคร่งสายพันธุ์อินโดจีนจะอยู่ทางฝั่งตะวันออกของแม่น้ำ
นอกจากนี้ในอดีตเคยมีในจีนด้วย เสือโคร่งอินโดจีนในจีนตัวสุดท้ายตายลงเมื่อปลายปี พ.ศ. 2552 ที่เมืองลา มณฑลยูนนาน เนื่องจากชาวบ้านคนหนึ่งฆ่า
เสือโคร่งอินโดจีนอาศัยและหากินอยูในป่าที่ราบต่ำใกล้แหล่งน้ำ มีอาหารอุดมสมบูรณ์ สามารถอยู่ได้ในหลากหลายสภาพป่า เช่น ป่าดิบชื้น, ป่าผลัดใบ ล่าสัตว์ที่มีขนาดใหญ่และกลาง เช่น วัว, ควายป่า, กวาง, กระทิง เป็นอาหาร โดยมักจะกินเนื้อบริเวณตะโพกก่อน เมื่อเหลือจะนำไปซ่อน แล้วจะกลับมากินใหม่จนหมด ในบางครั้งเมื่อมีลูกเสือที่อ่อนแอ แม่เสืออาจกินลูกด้วยถ้าหากปกป้องหรือเลี้ยงต่อไปไม่ได้ เสือโคร่งเป็นเสือที่ชอบเล่นน้ำและว่ายน้ำเก่ง เคยมีรายงานว่าสามารถว่ายน้ำข้ามไปมาระหว่างเกาะและชายฝั่งทะเลได้ เสือตัวผู้จะแสดงความเป็นเจ้าของพื้นที่ โดยการใช้เล็บตะกุยดินหรือปัสสาวะรดต้นไม้ ในฤดูผสมพันธุ์เสือตัวผู้จะรับรู้ถึงความต้องการของเสือตัวเมียจากเสียงร้องที่ดังขึ้นบ่อยขึ้น เมื่อได้ผสมพันธุ์แล้วเสือตัวผู้จะจากไป และอาจไปผสมพันธุ์กับเสือตัวเมียอื่น ๆ ได้อีก เสือโคร่งอินโดจีนมีระยะตั้งท้อง 3 เดือน และจะออกลูกในที่ปลอดภัย ออกลูกครั้งละ 1–7 ตัว ลูกเสือที่เกิดใหม่จะยังไม่ลืมตา ลูกเสือที่ไม่แข็งแรงจะตายไป ตัวที่เหลือจะได้รับการเลี้ยงดูและฝึกสอนให้หาอาหารจากแม่ต่อไป เมื่อลูกเสือโตพอที่จะล่าเหยื่อได้เอง ก็จะแยกตัวออกไปหากินตามลำพัง สถานะของเสือโคร่งอินโดจีนในธรรมชาติในประเทศไทย เหลือเพียง 2 ที่ คือ ป่าเขาใหญ่และป่าผืนภาคตะวันตกซึ่งติดกับชายแดนพม่าเท่านั้น จากการศึกษาพบว่า เสือโคร่งอินโดจีนที่พบในเขตรักษาพันธุ์สัตว์ป่าทุ่งใหญ่-ห้วยขาแข้งมีพฤติกรรมล่าเหยื่อสัตว์จำพวกสัตว์กีบมากที่สุด โดยสัตว์ที่ถูกล่าเป็นเพื่อเป็นอาหารมากที่สุด คือ วัวแดง
สำหรับประเทศพม่าผู้เชี่ยวชาญรายงานว่า ทางรัฐบาลทหารพม่านับจำนวนประชากรเสือในป่าได้ทั้งหมด 85 ตัว ในปี 2553 ตัวเลขนี้ไม่สามารถนับเป็นข้อมูลสถิติได้ เนื่องจากข้อมูลการนับดังกล่าวไม่ได้ระบุวันเวลาและข้อมูลอื่นๆไว้อย่างชัดเจน อย่างไรก็ตาม เชื่อได้ว่ายังมีเสือโคร่งอินโดจีนจำนวนหนึ่งอาศัยอยู่ตามป่าแถบตะวันออกบริเวณรอยต่อชายแดนไทย
ในภูมิภาคอินโดจีน เสือโคร่งถูกล่าอย่างหนักจนสูญพันธุ์จากพื้นที่แถบนี้ทั้งหมด ที่ประเทศเวียดนาม ปี พ.ศ. 2554 ประเมินกันว่าเหลือจำนวนประชากรในธรรมชาติไม่ถึง 50 ตัว และ ยังมีการลักลอบอยู่เรื่อย เสือโคร่งได้ลดจำนวนไปลงไปอีกเกือบครึ่งหนึ่งในปีถัดมา จนถึงปีพ.ศ. 2558 ได้สำรวจจำนวนเสือโคร่งว่าเหลืออยู่เพียง 5 ตัวเท่านั้น และในปี พ.ศ. 2559 มีการประกาศว่าอย่างเป็นทางการว่าเสือโคร่งสูญพันธุ์ไปแล้ว หลังจากที่สำรวจพื้นที่ป่าอนุรักษ์ทั้งหมดแล้วไม่พบร่องรอยอีก ผู้เชี่ยวชาญกล่าวว่า หากเวียดนามยังมีเสือโคร่งเหลือรอดอยู่ก็ไม่กี่ตัวซึ่งน้อยเกินกว่าจะฟื้นฟูจำนวนได้อีกแล้ว เช่นเดียวกับในลาวที่ไม่พบมานานหลายปี ส่วนในกัมพูชา ได้มีการยอมรับว่าเสือโคร่งอินโดจีนตัวสุดท้ายในจังหวัดมณฑลคีรีได้ถูกล่าไปแล้ว ปัจจุบัน จึงเหลือเสือโคร่งอินโดจีนเพียงในพม่าและไทยเท่านั้น ในเดือนเมษายน พ.ศ. 2566 ประเทศอินเดียลงนามในบันทึกความเข้าใจกับกัมพูชาเพื่อช่วยเหลือประเทศในการฟื้นฟูเสือโคร่ง โดยมีพื้นที่อย่างน้อย 90 เอเคอร์ (36 เฮกตาร์) ของทิวเขาบรรทัดในเขตรักษาพันธุ์สัตว์ป่าตาไตซึ่งสามารถใช้เลี้ยงเสือโคร่งเบงกอลได้
กรมป้องกันและบรรเทาสาธารณภัย
กรมป้องกันและบรรเทาสาธารณภัย (Department of Disaster Prevention and Mitigation) หรือชื่อย่อ "ปภ." เป็นส่วนราชการระดับกรม สังกัดกระทรวงมหาดไทย ตั้งขึ้นตามพระราชบัญญัติปรับปรุง กระทรวง ทบวง กรม พ.ศ. 2545 เพื่อเป็นหน่วยงานหลักในการปฏิบัติภารกิจที่เคยซ้ำซ้อนอยู่ในหน่วยงานอื่นๆ ให้เป็นระบบ โดยมีภารกิจในการจัดทำแผนแม่บท วางมาตรการ ส่งเสริมสนับสนุนการป้องกันบรรเทาและฟื้นฟูจากสาธารณภัย โดยกำหนดนโยบายด้านความปลอดภัย สร้างระบบป้องกัน เตือนภัย ฟื้นฟูหลังเกิดภัย และการติดตามประเมินผล เพื่อให้หลักประกันในด้านความมั่นคงปลอดภัยในชีวิตและทรัพย์สิน
กรมป้องกันและบรรเทาสาธารณภัย ได้รับการถ่ายโอนภารกิจ และบุคลากรมาจาก 5 หน่วยงาน คือ
อัครมหาบัณฑิต
อัครมหาบัณฑิต (Aggamahāpaṇḍita; အဂ္ဂမဟာပဏ္ဍိတ, ) เป็นสมณศักดิ์ที่รัฐบาลพม่าถวายแด่พระภิกษุเถรวาทผู้มีคุณูปการโดดเด่น
ประวัติ
ตั้งแต่ปี ค.ศ. 1915 1942 รัฐบาลพม่าภายใต้การปกครองของสหราชอาณาจักร ได้ถวายสมณศักดิ์อัครมหาบัณฑิตแก่พระภิกษุ 98 รูป ต่อมาระหว่างปี ค.ศ. 1951-1953 รัฐบาลพม่าได้สมณศักดิ์นี้แก่พระภิกษุอีก 15
คุณสมบัติ
พระภิกษุชาวพม่าที่จะได้รับสมณศักดิ์นี้ ต้องมีคุณสมบัติดังนี้
ดาวหลายดวง
ดาวหลายดวง (multiple star) คือกลุ่มของดาวฤกษ์ 3 ดวงขึ้นไปที่ปรากฏอยู่ใกล้กันเมื่อมองจากโลก อาจแบ่งเป็น 2 แบบคือ ถ้าดาวฤกษ์นั้นอยู่ใกล้กันจริง ๆ และมีแรงโน้มถ่วงดึงดูดซึ่งกันและกันเรียกว่าเป็นระบบดาวหลายดวงใน เชิงกายภาพ (physical) ในขณะที่วัตถุที่ดูเหมือนจะอยู่ใกล้เพียงเพราะอยู่ในทิศทางเดียวกันเมื่อมองจากโลกจะเรียกว่า เชิงทัศนศาสตร์ (optical) สำหรับดาวหลายดวงในเชิงกายภาพจะถือว่าเป็นระบบดาวฤกษ์ เรียกว่าเป็น ระบบดาวหลายดวง (multiple star system)
ระบบดาวหลายดวง
ระบบดาวหลายดวงส่วนใหญ่มี 3 ดวง เรียกว่าเป็นระบบดาวสามดวง นอกจากนี้แล้ว ระบบดาว 4 ดวง 5 ดวง 6 ดวงขึ้นไปนั้นเกิดขึ้นได้ยากกว่ามากในทางสถิติ
ระบบดาวหลายดวงเป็นระบบที่มีขนาดอยู่ระหว่างระบบดาวคู่ที่มีวงโคจรที่เสถียรกับกระจุกดาวเปิด ที่มีดาวฤกษ์มากถึง 100 ถึง 1,000 ดวงซึ่งมีกลไลที่ซับซ้อนกว่า ระบบดาวหลายดวงส่วนใหญ่มีโครงสร้างแบบลำดับชั้นซึ่งมีวงโคจรย่อยอยู่ภายในวงโคจรที่ใหญ่กว่า ภายในโครงสร้างดังกล่าว วงโคจรย่อยแต่ละวงอาจมีปฏิสัมพันธ์น้อยมากและมีความเสถียรในตัว เช่นเดียวกับในระบบดาวคู่
วัดสุวรรณคูหาวารีวงศ์
วัดสุวรรณคูหาวารีวงศ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหาดทรายรี อำเภอเมืองชุมพร จังหวัดชุมพร ด้านหน้าวัดติดกับทะเล ส่วนหลังวัดติดหน้าผา เป็นเขตพื้นที่ดูแลของอุทยานแห่งชาติหมู่เกาะชุมพร
หลวงปู่บุญมา ปภากโร ท่านเป็นเกจิอาจารย์ ซึ่งเป็นที่รู้จักกันดีในจังหวัดชุมพรและจังหวัดใกล้เคียง ท่านเป็นพระนักปฏิบัติ ท่านได้เริ่มสร้างวัตถุงคล เมื่อ พ.ศ. 2532 จนได้รับความนิยมจากศิษยานุศิษย์ทั้งไทยและชาวต่างประเทศ เช่น เสือหล่อกวัก เหรียญเสมารุ่นแรก และรูปเหมือน ฯลฯ
โจ ยน-จุน
โจ ยน-จุน (เกาหลี​​: 조연준 RR: Jo Yeon-jun)​ เกิดเมื่อวันที่ 28 กันยายน ค.ศ. 1937 เป็นรองประธานองค์การและแผนกแนะแนวคนที่ 1 ของกรรมการกลางพรรคแรงงานเกาหลี
ในปี ค.ศ. 2016,ช่วงของการถูกคว่ำบาตรจากการละเมิดสิทธิมนุษยชนในประเทศเกาหลีเหนือ โจ ยน-จุน ได้ถุกวางตัวภายใต้การถูกคว่ำบาตรจากการละเมิดสิทธิมนุษยชนโดยสหรัฐอเมริกา เพราะโจ ยน-จุน รับผิดชอบในการดำเนินการละทิ้งจากประเทศ
อินทิรา แดงจำรูญ
อินทิรา แดงจำรูญ (ตุ๊กตา) เกิดเมื่อวันที่ 24 กันยายน 2522 เรียนชั้นประถมศึกษาปีที่ 1-6 ที่โรงเรียนปานะพันธุ์, มัธยมศึกษาปีที่ 1-6 ที่วิทยาลัยนาฏศิลป์ และสำเร็จการศึกษาระดับปริญญาตรีจากศิลปกรรมศาสตร์ (เอกนาฏศิลป์ไทย) เกียรตินิยมอันดับ 1 (เหรียญทอง) คะแนนเกรดเฉลี่ย 3.61 จุฬาลงกรณ์มหาวิทยาลัย เริ่มเข้าวงการด้วยการแสดงละครเรื่อง ปูลม และเริ่มโด่งดังจากเรื่อง พระจันทร์ลายกระต่าย และบทร้าย จากละครเรื่อง อาญารัก โดยรับบทเป็น ทานตะวัน ต่อมาได้เป็นพิธีกรรายการน่ารักน่ารู้ และเป็นดีเจคลื่นวิทยุ 103.5 FM One
ประเทศโกตดิวัวร์ในโอลิมปิกฤดูร้อน 2016
ประเทศโกตดิวัวร์ เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติโกตดิวัวร์ได้ส่งทีมนักกีฬาที่ผ่านการคัดเลือกทั้งหมด 12 คน เข้าร่วมแข่งขันใน 6 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 1 เหรียญทอง 0 เหรียญเงิน และ 1 เหรียญทองแดง รวมทั้งหมด 2 เหรียญ
กรีฑา
ผลการแข่งขัน
เลิฟแดตเมกยูคราย
เลิฟแดตเมกยูคราย (いつかこの恋を思い出してきっと泣いてしまう แปล:ถ้าสักวันหวนคิดถึงรักครั้งนี้ ฉันคงต้องน้ำตาไหล) เป็นละครโทรทัศน์ชุดจากประเทศญี่ปุ่น ออกอากาศทางฟุจิเทเลวิชัน ตั้งแต่วันที่ 18 มกราคม 2016 ทุกวันจันทร์เวลา 21:00 น. โดยผู้เขียนบทคือ Yūji Sakamoto ผู้เขียนมังงะเรื่อง Tokyo Love Story โดยที่ คะซุมิ อะริมุระ และ เคนโกะ โคระ นำแสดงเป็นบทนำ
ตราแผ่นดินของกาตาร์
ตราแผ่นดินของกาตาร์ (شعار قطر) รุ่นปัจจุบันได้เปิดตัวเมื่อวันที่ 15 กันยายน 2022 ที่พิพิธภัณฑสถานแห่งชาติกาตาร์ ตราแผ่นดินใหม่นี้ประกอบด้วยสัญลักษณ์ทางประวัติศาสตร์ของกาตาร์ ได้แก่ ดาบของผู้ก่อตั้ง ต้นปาล์ม ทะเล และเรือแบบดั้งเดิม ทั้งหมดเป็นสีน้ำตาลแดงวางบนฉากหลังสีขาว
ตราแผ่นดินของกาตาร์ก่อนหน้า เริ่มใช้เมื่อปี 1976 ถึงปี 2022 มีส่วนประกอบคือ โล่ เป็นรูป ต้นปาล์มอยู่บนเกาะ เรือโดว์กำลังแล่นอยู่ที่ทะเล ดาบไขว้กัน พื้นหลังสีเหลืองส้ม และธงชาติกาตาร์ มีคำขวัญในวงกลมธงชาติกาตาร์ เขียนว่า รัฐกาตาร์ (دولة قطر)
เคอิจิ ฟุรุยะ
เคอิจิ ฟุรุยะ (古屋 圭司 (Furuya Keiji)) เกิดเมื่อปี ค.ศ. 1952 ที่เมืองโตเกียว เป็นนักการเมืองจากประเทศญี่ปุ่นจากพรรคเสรีประชาธิปไตย (ญี่ปุ่น) และเป็นสมาชิกสภาผู้แทนราษฎรจากประเทศญี่ปุ่น ตั้งแต่วันที่ 18 กุมภาพันธ์ ค.ศ. 1990 จบการศึกษาระดับมัธยมศึกษาที่รัฐนิวยอร์ก และจบปริญญาตรีที่มหาวิทยาลัยเซเก
แคว้นเปอีเดอลาลัวร์
เปอีเดอลาลัวร์ (Pays de la Loire, ; ; Broioù al Liger) เป็นหนึ่งในแคว้น 18 แคว้นของประเทศฝรั่งเศส
สุภโชค สารชาติ
สุภโชค สารชาติ ( 22 พฤษภาคม พ.ศ. 2541 —) เป็นนักฟุตบอลชาวไทย ปัจจุบันเล่นตำแหน่งกองกลางให้แก่สโมสรฮกไกโด คอนซาโดเล ซัปโปโระ ในเจลีก ดิวิชัน 1
สุภโชค มีน้องชายสองคน ได้แก่ ศุภณัฏฐ์ เหมือนตา ซึ่งเป็นนักฟุตบอลที่เล่นตำแหน่งกองหน้าให้กับบุรีรัมย์ ยูไนเต็ด และโชติกะ เหมือนตา ซึ่งเล่นตำแหน่งกองหลังให้กับ บุรีรัมย์ ยูไนเต็ดเช่นกัน โดยสุภโชคใช้นามสกุลของมารดา ในขณะที่ศุภณัฏฐ์และโชติกะใช้นามสกุลของบิดา
ฤดูกาล 2558
ในฤดูกาล 2558 สุภโชคในวัย 17 ปี ได้รับโอกาสเลื่อนขึ้นมาเป็นนักเตะของทีมบุรีรัมย์ ยูไนเต็ด หลังจากถูกปล่อยให้ไปเล่นให้กับสุรินทร์ซิตี้ ซึ่งในฤดูกาลนี้สุภโชคได้ลงเล่นถึง 5 นัด
ฤดูกาล 2559
ในวันที่ 11 พฤษภาคม พ.ศ. 2559 สุภโชคทำประตูแรกในลีกในนัดที่บุรีรัมย์บุกไปเสมอกับโอสถสภาที่สนามกกท. บางพลี 2–2 ต่อมาในวันที่ 10 สิงหาคม พ.ศ. 2559 โตโยต้า ลีกคัพ รอบ 8 ทีมสุดท้าย สุภโชคทำประตูตามตีเสมอแบงค็อก ยูไนเต็ด ในช่วงต่อเวลาพิเศษ 3–3 ทำให้ต้องตัดสินด้วยการยิงลูกโทษ สุดท้ายเป็นบุรีรัมย์ที่สามารถเอาชนะการยิงลูกโทษ 5–4 ผ่านเข้าสู่รอบรองชนะเลิศได้สำเร็จ ต่อมาในวันที่ 17 สิงหาคม พ.ศ. 2559 โตโยต้า ลีกคัพ รอบรองชนะเลิศ นัดแรก สุภโชคทำหนึ่งประตูช่วยให้บุรีรัมย์เปิดบ้านเอาชนะสงขลา ยูไนเต็ด ไปได้ 3–1 ต่อมาในวันที่ 20 สิงหาคม พ.ศ. 2559 สุภโชคทำประตูที่ 2 ในลีก ช่วยให้บุรีรัมย์บุกไปเอาชนะอาร์มี่ ยูไนเต็ด ที่สนามกองทัพบก 2–1
ฤดูกาล 2560
ในวันที่ 29 เมษายน พ.ศ. 2560 สุภโชคยิงประตูที่ 6 ในลีก ช่วยให้บุรีรัมย์เปิดบ้านเอาชนะ ศรีสะเกษ 3–0 ต่อมาในวันที่ 2 สิงหาคม พ.ศ. 2560 ช้าง เอฟเอคัพ รอบ 32 ทีมสุดท้าย สุภโชค ยิงหนึ่งประตู ช่วยให้บุรีรัมย์เปิดบ้านเอาชนะ พิษณุโลก ไปได้ 5–1 ผ่านเข้าสู่รอบ 16 ทีมสุดท้าย ได้สำเร็จ ต่อมาในวันที่ 6 สิงหาคม พ.ศ. 2560 สุภโชค ทำประตูที่ 7 ในลีก ช่วยให้บุรีรัมย์บุกไปเอาชนะ ซุปเปอร์ พาวเวอร์ ที่สนาม กกท.บางพลี 7–0 จบฤดูกาล สุภโชคยิงประตูในลีกทั้งหมด 8 ลูก โดยทำแฮตทริกได้ 1 ครั้ง ช่วยให้บุรีรัมย์คว้าแชมป์ไทยลีกสมัยที่ 5 ได้สำเร็จ
ในวันที่ 19 ธันวาคม พ.ศ. 2560 สุภโชคได้รับรางวัล "นักฟุตบอลเยาวชนยอดเยี่ยม" จากสมาคมฟุตบอลแห่งประเทศไทย ในงาน FA Thailand Award
ฤดูกาล 2561
ในวันที่ 25 กุมภาพันธ์ พ.ศ. 2561 สุภโชคทำประตูแรกในไทยลีก ฤดูกาล 2561 ช่วยให้บุรีรัมย์บุกไปเอาชนะ ชัยนาท ฮอร์นบิล ที่เขาพลองสเตเดียม 2–0 ต่อมาในวันที่ 9 มิถุนายน พ.ศ. 2561 สุภโชคทำประตูที่ 2 ในลีก ช่วยบุรีรัมย์บุกไปเอาชนะ บางกอกกล๊าส ที่ลีโอสเตเดียม 2–1 ต่อมาในวันที่ 13 มิถุนายน พ.ศ. 2561 โตโยต้า ลีกคัพ รอบ 32 ทีมสุดท้าย สุภโชคยิงหนึ่งประตู ช่วยให้บุรีรัมย์บุกไปเอาชนะ ลำปาง สโมสรในไทยลีก 2 ด้วยผล 3–1 ผ่านเข้าสู่รอบ 16 ทีมสุดท้าย ได้สำเร็จ ต่อมาในวันที่ 25 กรกฎาคม พ.ศ. 2561 ช้าง เอฟเอคัพ รอบ 16 ทีมสุดท้าย สุภโชคทำประตูชัยในช่วงต่อเวลาพิเศษ 30 นาที ทำให้บุรีรัมย์บุกไปเอาชนะ นครปฐม ยูไนเต็ด สโมสรในไทยลีก 4 ด้วยผล 2–1 ผ่านเข้าสู่รอบ 8 ทีมสุดท้าย ได้สำเร็จ ต่อมาในวันที่ 8 สิงหาคม พ.ศ. 2561 โตโยต้า ลีกคัพ รอบ 8 ทีมสุดท้าย สุภโชคยิงหนึ่งประตู ช่วยให้บุรีรัมย์เปิดบ้านเอาชนะ อุบล ยูไนเต็ด 4–1 ผ่านเข้าสู่รอบรองชนะเลิศได้สำเร็จ
ฤดูกาล 2562
ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร สุภโชคลงเล่นเป็นตัวจริงในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ 23 กุมภาพันธ์ พ.ศ. 2562 ไทยลีก นัดเปิดฤดูกาล 2562 สุภโชคทำ 2 ประตูในนัดที่บุรีรัมย์เปิดสนามช้างอารีนาเสมอกับชลบุรี 2–2 ต่อมาในวันที่ 10 มีนาคม สุภโชคทำประตูที่ 3 ในลีกในนัดที่บุรีรัมย์เปิดบ้านเอาชนะพีที ประจวบ ไปได้ 2–0 ต่อมาในวันที่ 13 มีนาคม เอเอฟซีแชมเปียนส์ลีก กลุ่ม G สุภโชคทำประตูชัยช่วยให้บุรีรัมย์เปิดบ้านเอาชนะช็อนบุกฮุนไดมอเตอส์ สโมสรจากเกาหลีใต้ ไปได้ 1–0 คว้าชัยชนะนัดแรกในรอบแบ่งกลุ่มได้สำเร็จ ต่อมาในวันที่ 15 พฤษภาคม พ.ศ. 2562 การแข่งขันโตโยต้าลีกคัพ รอบ 32 ทีมสุดท้าย สุภโชคทำหนึ่งประตูช่วยให้บุรีรัมย์แซงเอาชนะระยองไปได้ในช่วงต่อเวลาพิเศษ 4–1 ผ่านเข้าสู่รอบถัดไปได้สำเร็จ ต่อมาในวันที่ 22 มิถุนายน พ.ศ. 2562 สุภโชคทำประตูที่ 4 ในลีก ช่วยให้บุรีรัมย์เปิดบ้านเอาชนะเชียงใหม่ไปได้ 4–0
ในวันที่ 17 กรกฎาคม พ.ศ. 2562 ช้าง เอฟเอคัพ รอบ 16 ทีมสุดท้าย สุภโชคทำหนึ่งประตู ช่วยให้บุรีรัมย์เปิดบ้านเอาชนะระยองไปได้ 5–0 ผ่านเข้าสู่รอบ 8 ทีมสุดท้ายได้สำเร็จ ต่อมาในวันที่ 27 กรกฎาคม พ.ศ. 2562 สุภโชคทำประตูที่ 5 ในลีก ช่วยให้บุรีรัมย์บุกไปเอาชนะสมุทรปราการ ซิตี้ ที่สนามกกท. บางพลี 4–1 ต่อมาในวันที่ 7 สิงหาคม พ.ศ. 2562 ช้าง เอฟเอคัพ รอบ 8 ทีมสุดท้าย บุรีรัมย์บุกไปตามตีเสมอตราด 2–2 ทั้งที่ถูกนำก่อน 0–2 ทำให้ต้องตัดสินด้วยการยิงลูกโทษ ซึ่งสุภโชคเป็นผู้ยิงคนที่ห้า และเขาก็ยิงเข้าไปได้ สุดท้าย บุรีรัมย์สามารถเอาชนะตราดในการยิงลูกโทษไปได้ 5–4 ผ่านเข้าสู่รอบรองชนะเลิศได้สำเร็จ ต่อมาในวันที่ 17 สิงหาคม พ.ศ. 2562 สุภโชคทำประตูที่ 6 ในลีก ช่วยให้บุรีรัมย์เปิดบ้านเอาชนะราชบุรี มิตรผล ไปได้ 6–0 โดยประตูของเขาในนัดนี้ ทำให้สุภโชคติดอันดับที่ 10 ของผู้เล่นที่ทำประตูสูงสุดให้กับสโมสรในทุกรายการ และประตูนี้ ก็ได้รับการโหวตให้เป็นประตูยอดเยี่ยมไทยลีกประจำเดือนสิงหาคม ต่อมาในวันที่ 22 กันยายน พ.ศ. 2562 สุภโชคทำประตูที่ 7 ในลีก นับเป็นประตูชัยช่วยให้บุรีรัมย์เปิดบ้านเอาชนะ ชัยนาท ฮอร์นบิล ไปได้ 1–0 ต่อมาในวันที่ 28 กันยายน พ.ศ. 2562 โตโยต้า ลีกคัพ รอบชิงชนะเลิศ บุรีรัมย์พบกับ พีที ประจวบ ที่เอสซีจีสเตเดียมในจังหวัดนนทบุรี ผลจบลงด้วยการเสมอ 1–1 ในเวลา 120 นาที ต้องตัดสินด้วยการยิงลูกโทษ สุดท้าย บุรีรัมย์พ่ายแพ้ประจวบในช่วงลูกโทษ 7–8 ผลประตูรวม 8–9 พลาดโอกาสคว้าแชมป์ โตโยต้า ลีกคัพ อย่างน่าเสียดาย ต่อมาในวันที่ 2 ตุลาคม พ.ศ. 2562 สุภโชคทำประตูที่ 8 ในลีก ช่วยให้บุรีรัมย์บุกไปเอาชนะ นครราชสีมา ที่สนามเฉลิมพระเกียรติฯ 3–2 ต่อมาในวันที่ 20 ตุลาคม พ.ศ. 2562 สุภโชคทำประตูที่ 9 ในลีก ช่วยให้บุรีรัมย์เปิดบ้านแซงเอาชนะ การท่าเรือ ไปได้ 3–1
ฤดูกาล 2563–64
ในวันที่ 22 กุมภาพันธ์ พ.ศ. 2563 สุภโชคทำ 2 ประตูในลีก ช่วยให้บุรีรัมย์เปิดบ้านเอาชนะไปได้ 4–0 ต่อมาในวันที่ 26 กุมภาพันธ์ พ.ศ. 2563 สุภโชคทำประตูที่ 3 ในลีก ในนัดที่บุรีรัมย์บุกพ่าย ที่มิตรผลสเตเดียม 3–4 ต่อมาในวันที่ 1 มีนาคม พ.ศ. 2563 สุภโชคทำประตูที่ 3 ในลีก ในนัดที่บุรีรัมย์เปิดบ้านเสมอกับการท่าเรือ 1–1 โดยในนัดนั้น เขาได้รับบาดเจ็บที่ศีรษะในจังหวะที่เขาโหม่งทำประตู
วันที่ 9 กันยายน พ.ศ. 2563 ในงานแถลงข่าว "สานพลังบอลไทยไปเลสเตอร์ซิตี" มีการเปิดเผยว่า สุภโชค ร่วมกับเพื่อนร่วมทีมอีกสองคน ได้แก่ ศุภณัฏฐ์ เหมือนตา และศุภชัย ใจเด็ด จะได้ไปทดสอบฝีเท้ากับเลสเตอร์ซิตีในอังกฤษหลังจบฤดูกาล 2563–2564 (อย่างไรก็ตาม โครงการทดสอบฝีเท้านี้ได้เลื่อนไปเป็นหลังจบฤดูกาล 2564–65 เนื่องจากการระบาดทั่วของโควิด-19 และสุภโชคเองก็ถูกปล่อยยืมตัวให้แก่คอนซาโดเล ซัปโปโระไปก่อน ทำให้เขาไม่ได้ไปทดสอบฝีเท้ากับเลสเตอร์) ต่อมาในวันที่ 7 พฤศจิกายน การแข่งขันช้าง เอฟเอคัพ รอบ 64 ทีมสุดท้าย เขาลงเล่นเป็นตัวสำรองและทำหนึ่งประตู ช่วยให้บุรีรัมย์เปิดบ้านเอาชนะสมุทรสงครามไปอย่างขาดลอย 9–0 ผ่านเข้าสู่รอบ 32 ทีมสุดท้ายได้สำเร็จ ต่อมาในวันที่ 11 พฤศจิกายน เขาทำประตูที่ 5 ในลีก ช่วยให้บุรีรัมย์เปิดบ้านเอาชนะระยองในนัดตกค้างไปได้ 5–1 ต่อมาในวันที่ 6 ธันวาคม การแข่งขันช้าง เอฟเอคัพ 2563–64 รอบ 32 ทีมสุดท้าย สุภโชคทำหนึ่งประตูช่วยให้บุรีรัมย์เปิดบ้านเอาชนะโปลิศ เทโรไปได้ 4–0 ผ่านเข้าสู่รอบ 16 ทีมสุดท้ายได้สำเร็จ
ในวันที่ 16 กุมภาพันธ์ พ.ศ. 2564 เขาทำประตูที่ 6 ในลีก ช่วยให้บุรีรัมย์บุกเอาชนะระยอง 5–0 ต่อมาในวันที่ 20 กุมภาพันธ์ เขาทำแฮตทริกในลีก ช่วยให้ทีมบุกเอาชนะสุพรรณบุรี 3–2 ต่อมาในวันที่ 24 กุมภาพันธ์ เขาทำประตูที่ 10 ในลีก ซึ่งเป็นการยิงลูกโทษและประตูชัยช่วยให้ทีมเปิดบ้านเอาชนะสิงห์ เชียงราย ยูไนเต็ด ไปได้ 1–0 ทำให้บุรีรัมย์แซงการท่าเรือขึ้นเป็นรองจ่าฝูงของตารางคะแนน ต่อมาในวันที่ 3 เมษายน การแข่งขันช้าง เอฟเอคัพ รอบ 8 ทีมสุดท้าย เขาทำประตูช่วยให้ทีมเปิดบ้านเอาชนะเอสซีจี เมืองทอง ยูไนเต็ดไปได้ 2–0 ผ่านเข้าสู่รอบรองชนะเลิศได้สำเร็จ อย่างไรก็ตาม ในช้าง เอฟเอคัพ รอบรองชนะเลิศเมื่อวันที่ 7 เมษายน แม้ว่าเขาจะทำประตูช่วยให้ทีมตามตีเสมอชลบุรีที่ทรูสเตเดียมได้ แต่สุดท้ายทีมของเขาก็พ่ายแพ้ไป 1–2 พลาดโอกาสเข้าชิงชนะเลิศอย่างน่าเสียดาย
ฤดูกาล 2564–65
วันที่ 11 กันยายน พ.ศ. 2564 สุภโชคทำประตูแรกในไทยลีก ฤดูกาล 2564–65 ช่วยให้บุรีรัมย์เปิดบ้านแซงเอาชนะโปลิศ เทโรในเกมลีกนัดที่สองไปได้ 3–1 ประตูนี้ยังถือเป็นประตูแรกของบุรีรัมย์ในฤดูกาลนี้ ต่อมาในวันที่ 10 ตุลาคม เขาทำประตูที่สองในลีก ช่วยให้ทีมบุกไปเอาชนะการท่าเรือที่แพตสเตเดียม 2–0 ต่อมาในวันที่ 23 มกราคม พ.ศ. 2565 เขาทำประตูที่ 3 ในลีก โดยเป็นประตูชัยในช่วงท้ายเกม ช่วยให้ทีมเปิดบ้านเอาชนะทรูแบงค็อก ยูไนเต็ดไปได้ 1–0 ต่อมาในวันที่ 6 เมษายน พ.ศ. 2565 เขาทำประตูที่ 4 ในลีก ในนัดที่เปิดบ้านเสมอกับสิงห์เชียงราย ยูไนเต็ด 1–1 และในวันที่ 10 เมษายน เขาทำประตูที่ 5 ในลีก ช่วยให้ทีมบุกไปเอาชนะหนองบัว พิชญที่พิชญสเตเดียม 3–0 การันตีคว้าแชมป์ไทยลีกฤดูกาลนี้ได้สำเร็จ วันที่ 8 พฤษภาคม การแข่งขันรีโว่ ลีกคัพ 2564–65 รอบก่อนรองชนะเลิศ เขาทำประตูช่วยให้ทีมบุกไปเอาชนะราชบุรี มิตรผลที่มิตรผลสเตเดียม 2–0 ผ่านเข้าสู่รอบรองชนะเลิศได้สำเร็จ ต่อมาในวันที่ 18 พฤษภาคม การแข่งขันช้าง เอฟเอคัพ 2564–65 รอบรองชนะเลิศ เขาทำ 2 ประตูช่วยให้ทีมเอาชนะสุพรรณบุรีที่สนามกลางชลบุรีสเตเดียม 3–2 ผ่านเข้าสู่รอบชิงชนะเลิศได้สำเร็จ
รุ่นอายุไม่เกิน 23 ปี
ในการแข่งขันฟุตบอลเอเชียเยาวชนอายุไม่เกิน 23 ปี รอบคัดเลือก กลุ่ม K นัดแรก วันที่ 22 มีนาคม พ.ศ. 2562 สุภโชคทำหนึ่งประตูช่วยให้ทีมชาติไทยเอาชนะอินโดนีเซียไปได้ 4–0 ต่อมาในนัดที่สอง วันที่ 24 มีนาคม พ.ศ. 2562 สุภโชคทำหนึ่งประตูช่วยให้ทีมชาติไทยเอาชนะบรูไนไปได้ 8–0
ในการแข่งขันกีฬาฟุตบอลในซีเกมส์ 2019 รอบแบ่งกลุ่ม นัดที่ 2 วันที่ 28 พฤศจิกายน พ.ศ. 2562 สุภโชคยิงหนึ่งประตูช่วยให้ทีมชาติไทยเอาชนะบรูไนไปได้ 7–0
ในเดือนธันวาคม พ.ศ. 2562 สุภโชค มีชื่อติดทีมชาติไทยในรอบ 23 คนสุดท้าย ในการแข่งขันฟุตบอลเอเชียเยาวชนอายุไม่เกิน 23 ปี 2020 ที่ประเทศไทยจะเป็นเจ้าภาพ ต่อมาในการแข่งขันรอบแบ่งกลุ่ม กลุ่ม เอ นัดแรกที่ราชมังคลากีฬาสถาน วันที่ 8 มกราคม พ.ศ. 2563 สุภโชคทำหนึ่งประตู ช่วยให้ทีมชาติไทยเอาชนะบาห์เรนไปได้ 5–0
ชุดใหญ่
ในวันที่ 5 มิถุนายน พ.ศ. 2562 สุภโชคได้ลงเล่นเป็นตัวจริงในการแข่งขันคิงส์คัพ รอบรองชนะเลิศ นัดที่ไทยพ่ายแพ้ต่อเวียดนาม 0–1 ที่ช้างอารีนา
ในวันที่ 19 ธันวาคม พ.ศ. 2562 สุภโชคได้รับรางวัลประตูยอดเยี่ยมแห่งปี (ฟุตบอลทีมชาติ) ในงานมอบรางวัล FA Thailand Awards 2019 โดยสมาคมฟุตบอลแห่งประเทศไทย โดยประตูที่เขายิงได้นั้น เกิดขึ้นในฟุตบอลโลกรอบคัดเลือก นัดที่สอง ซึ่งเป็นนัดที่ทีมชาติไทยบุกไปชนะอินโดนีเซีย
นกต้อยตีวิด
นกต้อยตีวิด (ชื่ออื่น ได้แก่ นกกระต้อยตีวิด นกกระแตแต้แว้ด นกแต้แว้ด หรือ นกแตดแต้ ในภาษาถิ่นอีสาน) เป็นนกที่สีสวยน่าดู พบได้ตามพื้นที่โล่งเกือบทุกสภาพทั่วประเทศ อยู่ในวงศ์นกหัวโต (Charadriidae) วงศ์ย่อย Vanellinae หรือ Charadriinae มีเสียงร้องเตือนภัยแหลมดังที่ไม่เหมือนใครว่า "แตแต้แวด" หรือตามคนพูดภาษาอังกฤษว่า did he do it หรือ pity to do it ทำให้มีชื่อเรียกต่าง ๆ กันตามเสียงร้องทั้งภาษาไทยและภาษาอื่น ๆ เป็นนกที่มักจะเห็นเป็นคู่ ๆ หรือเป็นฝูงเล็ก ๆ ไม่ไกลจากแหล่งน้ำ แต่อาจจะอยู่รวมเป็นฝูงใหญ่ในฤดูหนาวที่ไม่ใช่ฤดูผสมพันธุ์ ในประเทศไทย เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 จึงห้ามล่า พยายามล่า ห้ามค้า ห้ามนำเข้าหรือส่งออก ห้ามครอบครอง ห้ามเพาะพันธุ์ ห้ามเก็บหรือทำอันตรายรัง การห้ามการครอบครองและการค้ามีผลไปถึงไข่และซาก
คำพรรณนา
นกต้อยตีวิดเป็นนกขายาว ลุยน้ำ ยาวประมาณ 35 ซม. ตัวขนาดนกเขาใหญ่ ปีกและหลังมีสีน้ำตาลอ่อนมีแววสีม่วง ๆ แต่หัว อก และคอหรือด้านหน้าคอ เป็นสีดำ มีแถบสีขาว ๆ ที่เห็นชัดเจนในระหว่าง ๆ ตั้งแต่ท้องไปจนถึงหาง บางพันธุ์จะขึ้นไปข้าง ๆ คอจนเกือบถึงยอด รวมทั้งบริเวณหู ปีกยาวจนเกือบคลุมหาง หางสั้นมีสีดำ สุดด้วยสีน้ำตาลและขาว หรือดำ มีติ่งเนื้อสีแดงพาดทางด้านหน้าจากขอบตาหนึ่งไปอีกขอบตาหนึ่ง ปากแดงปลายดำ ขายาวมีสีเหลือง ตีนมี 4 นิ้ว นิ้วหลังเป็นติ่งเล็ก อยู่สูงกว่านิ้วอื่น เกาะกิ่งไม้ไม่ได้ มีพังผืดตอนโคนนิ้วเล็กน้อย เมื่อกำลังบิน ปีกมีแถบสีขาวเห็นได้ชัดทั้งบนล่าง พันธุ์ย่อย aigneri มีสีจางกว่า ขนาดใหญ่กว่าพันธุ์ต้นแบบ และพบในประเทศตุรกี อิหร่าน อิรัก อัฟกานิสถาน และลุ่มแม่น้ำสินธุ ส่วนพันธุ์ต้นแบบพบทั่วประเทศอินเดีย พันธุ์ย่อย lankae ในประเทศศรีลังกาเล็กกว่า และสีเข้มกว่า ในขณะที่พันธุ์ย่อย atronuchalis ในอินเดียตะวันออกเฉียงเหนือและประเทศบังกลาเทศ มีแก้มขาวล้อมด้วยสีดำ
ตัวเมียตัวผู้มีขนคล้ายกัน แต่ตัวผู้มีปีกยาวกว่า 5% และมักจะมีเดือยเท้าที่ยาวกว่า นกยาวประมาณ 320-350 มม. ปีกยาว 208-247 มม. พันธุ์ต้นแบบปีกยาวที่เฉลี่ย 223 มม. และพันธุ์ศรีลังกา 217 มม. ปากยาว 31-36 มม. และกระดูกข้อเท้า (tarsus) ยาว 70-83 มม. หางยาว 104-128 มม.
นกมักจะอยู่รวมกัน 2-3 ตัวในที่โล่งที่มีน้ำ ในนาที่ไถ และที่ขอบสระหรือในสระที่แห้ง แต่บางครั้งจะรวมกันเป็นฝูงใหญ่ 26-200 ตัว บางครั้งก็พบด้วยในที่โล่งในป่า หรือในบ่อหลุมที่มีน้ำฝน นกวิ่งไปวิ่งมาเป็นระยะสั้น ๆ และจะก้มลงแบบเอียง ๆ โดยไม่ได้กางปีก เพื่อจะจิกอาหารขึ้นมาเหมือนกับนกหัวโตทั่วไป นกอาจหากินในเวลากลางคืนด้วย โดยมักจะขยันใกล้ ๆ วันเพ็ญ เป็นนกที่ระมัดระวังตื่นตัวตลอดเวลาอย่างน่าแปลกใจ ไม่ว่าจะเป็นกลางวันกลางคืน มักจะเป็นสัตว์แรกที่ตรวจจับสัตว์อื่นได้ แล้วร้องเตือนภัย ดังนั้น จึงเป็นนกน่ารำคาญสำหรับพวกนายพราน นกบินได้ไม่เร็วนัก ๆ ต้องค่อย ๆ กระพือปีกไป แต่ว่า จะว่องไวเมื่อต้องป้องกันรัง หรือถูกล่าโดยเหยี่ยว ความสวยงามของนกมาพร้อมกับเสียงดังดุว่า "แตแต้แว้ด" บ่อยครั้งร้องในเวลากลางคืน
นกเผือกก็มีบ้างแต่น้อย
ชื่อนกในพื้นที่ต่าง ๆ มักจะเลียนเสียงร้อง รวมทั้งในภาษาฮินดี (titeeri) กันนาดา (tittibha) สินธี (tateehar) คุชราต (titodi) แคชเมียร์ (hatatut) อัสสัม (balighora) เตลูกู (yennappa chitawa) ทมิฬ (aal-kaati แปลว่า เจ้าตัวชี้มนุษย์) และไทย
การกระจายตัว
นกพบตั้งแต่ในเอเชียตะวันตก (อิรัก อิหร่านตะวันตกเฉียงใต้ อ่าวเปอร์เซีย) ตลอดจนถึงเอเชียใต้ (บาโลชิสถาน อัฟกานิสถาน ปากีสถาน ประเทศอินเดียทั้งหมดจนถึงเขต Kanyakumari เข้าไปถึงความสูง 1.8 กม. ในรัฐชัมมูและกัศมีร์และประเทศเนปาล) โดยมีพันธุ์ย่อยอื่น ๆ อีกในเอเชียอาคเนย์
นกอาจจะอพยพตามความสูงในฤดูใบไม้ผลิและฤดูใบไม้ร่วง (เช่นในแคว้นบาโลชิสถานตอนเหนือ) และอาจจะอพยพกระจายไปทั่วในฤดูมรสุม ที่เกิดที่อยู่ใหม่ ๆ แต่ว่า นกโดยมากจะเป็นนกประจำถิ่น
แม้นกเริ่มจะลดจำนวนลงในที่อยู่เขตทางตะวันตก แต่ก็ยังมีอยู่มากในเอเชียใต้ เห็นได้ในถิ่นที่อยู่ที่มีน้ำเกือบทุกแห่ง
พฤติกรรมและนิเวศ
ฤดูผสมพันธุ์โดยหลัก อยู่ช่วงเดือนมีนาคมถึงสิงหาคม ตัวผู้จะจีบตัวเมียโดยพองขน ยื่นปากขึ้น แล้วเดินวนรอบ ๆ ตัวเมีย อาจจะมีตัวผู้จีบตัวเมียหลายตัวพร้อม ๆ กันใกล้ ๆ กัน ไข่จะวางไว้ที่พื้นหรือในแอ่งที่ไข่จะไม่กลิ้งออก บางครั้งพร้อมกับก้อนหินเล็ก ๆ และขี้แพะหรือขี้กระต่าย โดยจะวางไข่ที่ละ 3-4 ฟองมีสีเหลืองด่างดำ มีรูปร่างคล้ายกับลูกสาลี่ มีขนาดโดยเฉลี่ย 42x30 มม. รังนั้นเห็นได้ยาก เพราะว่าสีไข่ที่พรางตา มักจะเข้ากับสีพื้น ในเขตที่อยู่อาศัยของมนุษย์ บางครั้งก็จะทำรังบนหลังคาด้วย มีบันทึกว่า นกทำรังอยู่ที่ก้อนหินระหว่างทางรถไฟ โดยพ่อแม่จะหลีกไปเมื่อรถไฟวิ่งผ่าน มีการย้ายรังนกที่เสี่ยงจากเกษตรกรรม โดยค่อย ๆ เลื่อนไข่นกออกไป
ปลาหมอโมโนคูลัส
ปลาหมอโมโนคูลัส (Tucanare peacock bass, ชื่อท้องถิ่น: Popoca; ) ปลาน้ำจืดขนาดใหญ่ชนิดหนึ่ง ในวงศ์ปลาหมอสี (Cichlidae)
นกต้อยตีวิด
พฤติกรรมและนิเวศ
เมื่อทำรัง นกจะบินดิ่งโจมตี หรือหลอกล่อสัตว์ล่าเหยื่อ เช่นดิ้นชักไปมาเหมือนบาดเจ็บหนัก เพื่อล่อให้เราเดินตามมันไป หรืออาจจะกระพือปีกเพื่อกันสัตว์กินพืชที่อาจเป็นภัยต่อรัง
ปลาหมอโมโนคูลัส
มีลักษณะคล้ายกับปลาหมอออสเซลาริส (C. ocellaris) ซึ่งเป็นปลาพีค็อกแบสเหมือนกัน โดยเฉพาะในปลาขนาดเล็กกว่า 3 นิ้ว แต่จะมีความแตกต่างกันเมื่อปลาเริ่มมีความยาวได้ 5 นิ้ว โดยจะมีสีของครีบหางเป็นสีแดงเข้มกว่า และจุดบนลำตัวที่กลายเป็นลายแถบสีดำจะมีขนาดใหญ่และยาวกว่าปลาหมอออสเซลาริส และสีตามลำตัวจะมีสีเหลืองเข้มหรือเหลืองทองโดยเฉพาะส่วนท้อง และบนส่วนคาง, ครีบท้อง, ครีบก้น และด้านล่างของครีบหางจะเป็นสีส้มหรือสีแดงเข้มกว่า
ตัวผู้เมื่อโตเต็มที่จะมีโหนกบนหัวเป็นสัน โดยบางตัวจะเริ่มมีโหนกนี้ตั้งแต่มีความยาวได้เพียง 6 นิ้ว เมื่อถึงช่วงผสมพันธุ์จะมีสีเข้มกว่าปกติ มีขนาดโตเต็มที่ได้ 70 เซนติเมตร
นกต้อยตีวิด
พฤติกรรมและนิเวศ
ทั้งตัวผู้ตัวเมียจะกกไข่ โดยตัวผู้ดูจะรับกกไข่ต่อจากตัวเมีย โดยเฉพาะในช่วงร้อน ๆ เวลากลางวัน ลูกนกจะออกจากไข่ภายใน 28-30 วัน นกผสมพันธุ์สำเร็จในอัตรา 40% คือไข่บางฟองจะไม่เป็นตัว ส่วนการเสียไข่ที่ผสมพันธุ์สำเร็จ อยู่ในระดับสูงที่ ~43% เนื่องจากการล่าเหยื่อของพังพอน กา และเหยี่ยว ลูกนกมีโอกาสตายที่ 8.3% โดยจะมีโอกาสรอดสูงขึ้นหลังจากอาทิตย์แรก
เหมือนกับนกหัวโตประเภทอื่น ๆ นกจะชุบขนท้องให้เปียก เพื่อให้น้ำกับลูกนก และทำให้ไข่เย็นในช่วงอากาศร้อน นกจะอาบน้ำถ้ามี และจะไซ้ขนจนหลังออกจากรังหรือผสมพันธุ์ บางครั้งจะนอนอยู่ที่พื้น โดยวางกระดูกข้อเท้าแนบกับพื้น และบางครั้งจะพักยืนขาข้างเดียว นกที่แข็งแรงดีมีศัตรูน้อย มีการกล่าวถึงว่า พยาธิตัวแบนและพยาธิใบไม้เป็นปรสิตในนก
อาหาร
อาหารของนกรวมทั้งแมลง หอยทาก และสัตว์ไม่มีกระดูกสันหลังอื่น ๆ โดยมากหาจากที่พื้น และอาจจะกินเมล็ดธัญพืชบางชนิดด้วย นกหาอาหารในช่วงกลางวันโดยหลัก แต่อาจจะหากินในเวลากลางคืนด้วย และบางครั้งจะใช้เท้ากวนเหยื่อ
ในวัฒนธรรมต่าง ๆ
ในบางพื้นที่ของรัฐราชสถาน เชื่อกันว่า ถ้านกวางไข่ในพื้นที่สูง ปีนั้นฝนจะตกดี มีการใช้ไข่นกในการแพทย์พื้นบ้าน
ในคัมภีร์พุทธศาสนา
คัมภีร์ชั้นพระไตรปิฎกและอรรถกถาของพระพุทธศาสนา ได้กล่าวถึงนกต้อยตีวิดในหลายประเด็นรวมทั้ง
มีการกล่าวให้บุคคลตามรักษาศีล เหมือนกับนกต้อยตีวิดตามรักษาไข่ของตน คือ "นกต้อยตีวิดรักษาฟองไข่ฉันใด จามรีรักษาขนหางฉันใด ผู้มีบุตรคนเดียวรักษาบุตรผู้เป็นที่รักฉันใด ผู้มีนัยน์ตาข้างเดียว รักษานัยน์ตาที่ยังเหลืออีกข้างฉันใด ท่านทั้งหลายจงตามรักษาศีลเหมือนฉันนั้นทีเดียว จงเป็นผู้มีศีลเป็นที่รักด้วยดี มีความเคารพ ทุกเมื่อเถิด ดังนี้"
- สุมังคลวิลาสินี อรรถกถาทีฆนิกาย ศีลขันธวรรค พรหมชาลสูตร
มีการกล่าวถึงว่า พระผู้มีพระภาคเจ้าได้ตามรักษาท่านพระราหุล เหมือนกับนกต้อยตีวิตตามรักษาไข่ของตน คือ "พระตถาคตผู้มีพระปัญญาเฉลียวฉลาด ทรงสมบูรณ์ด้วยศีล ทรงรักษาเราเหมือนนกต้อยตีวิดรักษาพืชพันธุ์ เหมือนเนื้อจามรีรักษาขนหางสูงสุดฉะนั้น"
- ปปัญจสูทนี อรรถกถามัชฌิมนิกาย มัชฌิมปัณณาสก์ อัมพลัฏฐิกราหุโลวาทสูตร
มีการกล่าวถึงว่า นกต้อยตีวิดนอนหงาย เพราะกลัวฟ้าถล่ม คือ "เหมือนสัตว์ 4 จำพวกเหล่านี้ ย่อมกลัวต่อสิ่งที่ไม่ควรกลัว (ดังมีที่มา) ว่า ข้าแต่มหาราช สัตว์ 4 จำพวกแล ย่อมกลัวต่อสิ่งที่ไม่ควรกลัวแล 4 จำพวกไฉนบ้าง ข้าแต่มหาราช ไส้เดือนแลย่อมไม่กินดิน เพราะกลัวว่า แผ่นดินจะหมด ข้าแต่มหาราช นกกะเรียนย่อมยืนเท้าเดียว (บนแผ่นดิน) เพราะกลัวว่าแผ่นดินจะทรุด ข้าแต่มหาราช นกต้อยตีวิดนอนหงาย เพราะกลัวว่าฟ้าจะถล่ม ข้าแต่มหาราช พราหมณ์ผู้ประพฤติธรรมแล ย่อมไม่ประพฤติพรหมจรรย์ (คือจะมีภรรยา) เพราะกลัวว่าโลกจะขาดสูญ ฉะนั้น"
- ปปัญจสูทนี อรรถกถามัชฌิมนิกาย อุปริปัณณาสก์ ปัญจัตตยสูตร
มีการยกนกต้อยตีวิดว่า เป็นนกที่สวยแต่มีวาจาไม่ไพเราะในสุชาตาชาดก ในเรื่องนี้อรรถกถาจารย์อธิบายว่า เป็นเรื่องเนื่องกับการสอนนางสุชาดาสะใภ้ของอนาถบิณฑิกเศรษฐีผู้มีวาจาดุร้าย คือพระพุทธเจ้าก็ได้ทรงสั่งสอนนางสุชาดาในชาติก่อน ๆ มาแล้วเช่นกัน และทรงยกนกดุเหว่าเทียบกับนกต้อยตีวิด ที่มีเสียงไม่น่าฟัง คือทรงยกว่า "ธรรมดาสัตว์ทั้งหลายที่สมบูรณ์ด้วยวรรณะ มีเสียงอันไพเราะ น่ารักน่าชม แต่พูดจาหยาบกระด้าง ย่อมไม่เป็นที่รักของใคร ๆ ทั้งในโลกนี้และโลกหน้า
พระองค์ (พระราชชนนีของพระโพธิสัตว์ผู้ในชาติหลังเป็นนางสุชาดา) ทรงทอดพระเนตรแล้วมิใช่หรือ นกดุเหว่าสีดำตัวนี้มีสีไม่สวย ลายพร้อยไปทั้งตัว แต่เป็นที่รักของสัตว์ทั้งหลายจำนวนมาก เพราะร้องด้วยเสียงอันไพเราะ
เพราะฉะนั้นบุคคลควรพูดคำอันสละสลวย คิดก่อนพูด พูดพอประมาณ ไม่ฟุ้งซ่าน ถ้อยคำของผู้ที่แสดงเป็นอรรถเป็นธรรม เป็นถ้อยคำอันไพเราะ เป็นถ้อยคำที่เป็นภาษิต"
- ขุททกนิกาย ชาดก สุชาตาชาดก
เดมีตรี มิตเชลล์
เดมีตรี คาริม มิตเชลล์ (Demetri Karim Mitchell ; เกิด 11 มกราคม พ.ศ. 2540) นักฟุตบอลอาชีพชาวอังกฤษ ในตำแหน่งกองหลัง ปัจจุบันเล่นให้กับเอ็กซิเตอร์ซิตี ในอีเอฟแอลลีกวัน
แมนเชสเตอร์ยูไนเต็ด
มิตเชลล์เริ่มต้นการเป็นนักฟุตบอลที่ศูนย์ฝึกเยาวชนเฟลตเชอร์มอสเรนเจอร์สเช่นเดียวกับ แคเมอรอน บอร์ธวิก-แจ็กสัน และ มาร์คัส แรชฟอร์ด ก่อนจะย้ายเข้ามาอยู่ที่ศูนย์ฝึกเยาวชนของแมนเชสเตอร์ยูไนเต็ดเมื่อ พ.ศ. 2556 ขณะอายุเพียง 16 ปีโดยในช่วงแรกมิตเชลล์เล่นในตำแหน่งกองหน้ากระทั่งบอร์ธวิก-แจ็กสันซึ่งเล่นในตำแหน่งกองหลังถูกยืมตัวไปเล่นกับทีม วูล์ฟแฮมป์ตันวันเดอเรอร์ส มิตเชลล์จึงสลับมาเล่นตำแหน่งกองหลังจนถึงปัจจุบัน
มิตเชลล์ถูก โชเซ มูรีนโย ผู้จัดการทีมชุดใหญ่ของปีศาจแดงเรียกตัวเมื่อวันที่ 7 พฤษภาคม พ.ศ. 2560 เพื่อไปร่วมฝึกซ้อมกับทีมชุดใหญ่ก่อนนัดที่จะออกไปเยือนทีม อาร์เซนอล ที่ เอมิเรตส์สเตเดียม แต่มิตเชลล์ก็ถูกตัดชื่อออกไม่มีชื่อเป็น 1 ใน 18 นักเตะที่ร่วมเดินทางกระทั่งอาทิตย์ต่อมามิตเชลล์ได้ร่วมเดินทางไปกับทีมชุดใหญ่เป็นครั้งแรกในฐานะตัวสำรองในนัดที่ออกไปเยือนและแพ้ ทอตนัมฮอตสเปอร์ 1–2 แต่มิตเชลล์ก็ไม่มีโอกาสได้ลงเล่น
กระทั่งเกมนัดสุดท้ายใน ฤดูกาล 2016–17 มิตเชลล์ก็ได้มีโอกาสประเดิมสนามเป็นครั้งแรกในนัดที่ทีมปีศาจแดงเปิดโอลด์แทรฟฟอร์ดเอาชนะคริสตัลพาเลซไป 2–0
1997
วอลเธอร์ ซอมแมร์ลัธ
วอลเธอร์ ซอมแมร์ลัธ เป็นพระราชบิดาใน สมเด็จพระราชินีซิลเวียแห่งสวีเดน และเป็นพระราชอัยกา ใน เจ้าหญิงวิกตอเรีย มกุฎราชกุมารีแห่งสวีเดน เจ้าชายคาร์ล ฟิลิป ดยุกแห่งแวร์มลันด์ เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ โดยเขาเป็นนักธุรกิจชาวเยอรมนีอีกด้วย วอลเธอร์ ถึงแก่กรรมวันที่ 21 ตุลาคม ค.ศ. 1990 สิริอายุรวม 89 ปี
อ้างอิง
19011990
โซโนลูมิเนสเซนส์
ทฤษฎีการเกิดโซโนลูมิเนสเซนส์นั้นยังเป็นที่ถกเถียงกันอยู่ บ้างก็ว่าเป็นผลจากคลื่นกระแทก (shock wave) ที่เกิดขึ้นขณะที่ฟองอากาศแหลกสลาย บ้างก็ว่าเป็นพลาสมา (plasma) และบางส่วนที่คิดว่าเป็นปรากฏการณ์ฟิวชั่น ก็นำปรากฏการณ์นี้ไปพัฒนาต่อเพื่อให้ได้แหล่งพลังงานแบบนิวเคลียร์ฟิวชั่น ในด้านของฟิวชั่นได้มีการทดลองพิสูจน์โดยการตรวจวัดนิวตริโน ซึ่งเป็นผลพลอยได้จากการรวมตัวกันของไฮโดรเจนอะตอม โดยนักวิจัยของศูนย์วิจัยแห่งชาติ Oak Ridge ของสหรัฐอเมริกา
ไฟล์ศูนย์ไบต์
ไฟล์ศูนย์ไบต์ คือไฟล์คอมพิวเตอร์ที่ไม่ได้บรรจุข้อมูลอะไร หมายความว่ามีขนาดของไฟล์เท่ากับศูนย์ไบต์
โปรแกรมประยุกต์ส่วนใหญ่ไม่สามารถโหลดหรือใช้ไฟล์ศูนย์ไบต์ได้ ถึงแม้ว่าไฟล์ไฟล์หนึ่งจะถูกอธิบายว่าเป็นเอกสารจากโปรแกรมประมวลคำที่ไม่มีตัวหนังสือ หรือไฟล์ภาพที่มีมิติกว้างศูนย์ยาวศูนย์ หรือไฟล์เสียงที่มีความยาวศูนย์วินาที ก็ยังมีข้อมูลเมทาดาตาที่ใช้ระบุรูปแบบไฟล์และอธิบายสมบัติพื้นฐานของไฟล์เก็บอยู่ ซึ่งจะทำให้เกิดไฟล์ที่มีขนาดมากกว่าศูนย์ไบต์ ส่วนรูปแบบที่เรียบง่ายมาก ๆ บางรูปแบบไม่ได้ใช้เมทาดาตา เช่นไฟล์ข้อความแอสกี เช่นนี้สามารถมีขนาดเป็นศูนย์ไบต์ได้
ในบางกรณี ไฟล์ศูนย์ไบต์สามารถใช้แสดงสารสนเทศได้อย่างเมทาดาตาของไฟล์ (ตัวอย่างเช่น ชื่อไฟล์ที่แสดงข้อความชี้แจงแก่ผู้ใช้ขณะที่ดูรายการในไดเรกทอรี อาทิ <tt>documents-have-been-moved-to-partition-D.txt</tt> ฯลฯ) หรือใช้วางในไดเรกทอรีเพื่อทำให้แน่ใจว่าไดเรกทอรีนั้นจะไม่ว่างเปล่า เพราะเครื่องมือบางชนิดเช่นซอฟต์แวร์สำรองข้อมูลและซอฟต์แวร์ควบคุมการแก้ไขปรับปรุง จะละเว้นไดเรกทอรีว่างในการประมวลผล
มีหลายวิธีที่จะสร้างไฟล์ศูนย์ไบต์ขึ้นมาเองได้ ตัวอย่างเช่น การบันทึกเนื้อหาว่างในโปรแกรมแก้ไขข้อความ หรือการใช้โปรแกรมอรรถประโยชน์ที่มีมากับระบบปฏิบัติการ หรือเขียนโปรแกรมให้สร้างไฟล์นั้นขึ้นมา ไฟล์ศูนย์ไบต์อาจเกิดขึ้นได้ขณะที่โปรแกรมสร้างไฟล์ขึ้นมาแต่หยุดทำงาน หรือถูกรบกวนก่อนเขียนข้อมูลเสร็จ เนื่องจากข้อมูลที่จะเขียนนั้นเก็บชั่วคราว (cache) อยู่ในหน่วยความจำและจะถ่ายเท (flush) ลงดิสก์ในภายหลัง โปรแกรมที่ไม่ได้ถ่ายเทข้อมูลลงดิสก์หรือหยุดทำงานกะทันหันอาจส่งผลให้ไฟล์มีขนาดเป็นศูนย์ไบต์ เมื่อไฟล์ศูนย์ไบต์ถูกสร้างขึ้น ระบบไฟล์จะไม่บันทึกเนื้อหาของไฟล์ลงหน่วยเก็บ เพียงแต่จะปรับปรุงตารางดัชนีของมันเท่านั้น
ประธานาธิบดีติมอร์-เลสเต
ประธานาธิบดีติมอร์-เลสเต (Presidente da República Democrática de Timor-Leste; Prezidente Republika Demokratika Timor-Leste) เป็นประมุขแห่งรัฐของประเทศติมอร์-เลสเต เป็นตำแห่งทางพิธีการ มีอำนาจบริหารอย่างจำกัด อย่างไรก็ตาม ประธานาธิบดียังเป็นหัวหน้าโดยตำแหน่งของคณะกรรมการกฤษฎีกา สามารถยับยั้งกฎหมายและเป็นผู้บัญชาการทหารสูงสุดของกองกำลังป้องกันตนเองติมอร์-เลสเต
พระเจ้าบรมวงศ์เธอ กรมขุนพิทยลาภพฤฒิธาดา
มหาเสวกเอก นายพันเอก พระเจ้าบรมวงศ์เธอ กรมขุนพิทยลาภพฤฒิธาดา เป็นพระราชโอรสในพระบาทสมเด็จพระจอมเกล้าเจ้าอยู่หัว องคมนตรีในพระบาทสมเด็จพระจุลจอมเกล้าเจ้าอยู่หัว และพระบาทสมเด็จพระมงกุฎเกล้าเจ้าอยู่หัว อดีตเสนาบดีกระทรวงโยธาธิการ เสนาบดีกระทรวงมุรธาธร และเสนาบดีกระทรวงวัง
พระประวัติ
พระเจ้าบรมวงศ์เธอ กรมขุนพิทยลาภพฤฒิธาดา มีพระนามเดิมว่า พระเจ้าลูกยาเธอ พระองค์เจ้าโสณบัณฑิต เป็นพระราชโอรสพระองค์ที่ 62 ของพระบาทสมเด็จพระจอมเกล้าเจ้าอยู่หัว ที่ประสูติแต่ท้าววรจันทร์ (เจ้าจอมมารดาวาด) ธิดานายสมบุญ งามสมบัติ กับท้าวปฏิบัติบิณฑทาน (ถ้วย) ประสูติเมื่อวันพุธ เดือน 5 ขึ้น 13 ค่ำ ปีกุนเบญจศก จ.ศ. 1225 ตรงกับวันที่ 1 เมษายน พ.ศ. 2406 พระองค์ทรงเป็นต้นราชสกุลโสณกุล